b'\n_START_ARTICLE_\nSank\xc5\xabrai\n_START_SECTION_\nIstorija\n_START_PARAGRAPH_\nNuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Sank\xc5\xabrai pirm\xc4\x85kart minimi 1745 m. Spaudos draudimo metais veik\xc4\x97 slapta lietuvi\xc5\xa1ka mokykl\xc4\x97l\xc4\x97. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. Pagal 1921 m. lenk\xc5\xb3 vald\xc5\xbeios atlikt\xc4\x85 gyventoj\xc5\xb3 sura\xc5\xa1ym\xc4\x85 kaime gyveno 75 gyventojai, i\xc5\xa1 kuri\xc5\xb3 visi buvo lietuviai. Antrojo pasaulinio karo metais okupantai visus kaimo gyventojus buvo i\xc5\xa1var\xc4\x99 \xc4\xaf Lietuv\xc4\x85, 54\xc2\xa0% j\xc5\xb3 gr\xc4\xaf\xc5\xbeo atgal. 1958 m. kovo 1 d. \xc4\xafsik\xc5\xabr\xc4\x97 Lenkijos visuomenin\xc4\x97s kult\xc5\xabros draugijos padalinys. \xc4\xae Sank\xc5\xabrus \xc4\xafjungtas buv\xc4\x99s Gvazdik\xc4\x97li\xc5\xb3 (lenk. Gvuzdi\xc4\x8dno) kaimelis.  1975-1998 m. priklaus\xc4\x97 Suvalk\xc5\xb3 vaivadijai. Vidugiri\xc5\xb3 bibliotekos filialas su lietuvi\xc5\xa1komis ir lenki\xc5\xa1komis knygomis.  Sutinkamai su Europos S\xc4\x85jungos finansuojamu projektu 2005/201  Sank\xc5\xabrai sujungti asfaltuotu keliu per Burbi\xc5\xa1kes su Galini\xc5\xb3 kaimu (Lazdij\xc5\xb3 rajonas).\n_START_SECTION_\n\xc5\xbdym\xc5\xabs \xc5\xbemon\xc4\x97s\n_START_PARAGRAPH_\nBronius Makauskas (g. 1950 m.) \xe2\x80\x93 Lietuvos istorikas, Lenkijos lietuvi\xc5\xb3 bendruomen\xc4\x97s veik\xc4\x97jas, Lietuvos katalik\xc5\xb3 moksl\xc5\xb3 akademijos narys.\n_START_SECTION_\nLiterat\xc5\xabra\n_START_PARAGRAPH_\nTaryb\xc5\xb3 Lietuvos enciklopedija, 3t, Vyriausioji Enciklopedij\xc5\xb3 Redakcija, Vilnius, 1987, 623 psl.'